สอบถามเรื่องผลการตรวจเลือดของพ่อ มีค่าตับสูง และไขมันสูง ต้องไปตรวจละเอียดอีกครั้งไหมคะว่าท่านเป็นถึงระดับไหนแล้วเนื่องจากตอนนี้มีอาการอ่อนเพลีย และนอนไม่หลับ ปวดหัว และปวดเนื้อปวดตัว ให้ยามารับประทานแต่ร่างกายยังนอนไม่หลับติดต่อกันมา 2-3 วันแล้วค่ะกลัวว่าจะยิ่งอ่อนเพลียโดยผลเลือดมีค่า SGOT (AST) 45SGPT (ALT) 64Cholesterol 345น้ำตาล 144Triglyceride 270
 จากผลแลปที่ให้มา ค่า SGPT สูงไป ค่าไขมัน Chol / Triglyceride สูงมาก แต่ที่สำคัญคือค่าน้ำตาล 144 ปกติให้ไม่เกิน 110 แต่ไม่แน่ใจที่ รพ นี้ set ค่าปกติที่เท่าไร ถ้าค่านี้ ก็วินิจฉัยได้ว่าเป็นโรคเบาหวานแล้วครับคำแนะนำ ควรปรับเปลี่ยนพฤติกรรมการทานอาหาร ลดหวานมันเค็ม ควบคุมอาหาร ให้ BMI ไม่เกิน 25 อาหารที่ไม่เหมาะกับคนเป็นเบาหวาน ไขมันสูง ควรทานผักผลไม้มากขึ้น งดแป้งและน้ำตาล ออกกำลังกายสม่ำเสมอ และไปตรวจติดตามค่าเบาหวาน / ไขมัน ทุก 1-3 เดือน ตามแพทย์สั่ง ถ้าควบคุมเบาหวานได้แล้ว ควรตรวจค่าไต ด้วย ตรวจตา อาจมีต้อกระจก เบาหวานขึ้นตา ได้ ตัดรองเท้าคนเป็นเบาหวาน เพราะอาจรุ้สึกชาเพิ่มขึ้นอาการที่นอนไม่หลับ อ่อนเพลียอาจเกิดจากการวิตกกังวล ซึมเศร้าก็ได้ครับ ควรมีลูกหลานอยุ่ใกล้ชิดคอยดูแล ให้ทานยาเบาหวาน ยาลดไขมัน ตามแพทย์สั่ง ถ้านอนไม่หลับควรขอยานอนหลับ ยาลดความเครียด จากแพทย์ด้วยครับ ถ้ายังไม่หลับอีก ควรปรึกษาจิตแพทย์ด้วย